Anhedonija

Anhedonija ( 'neigiamasis priešdėlis' +  'malonumas') – sumenkęs gebėjimas jausti malonumą.Gorwood P. Neurobiological mechanisms of anhedonia. Dialogues Clin Neurosci. 2008;10(3):291-9. doi: 10.31887/DCNS.2008.10.3/pgorwood. PMID: 18979942; PMCID: PMC3181880.  Tai dažnas depresijos ir kitų psichikos sutrikimų simptomas. Anhedonija taip pat gali pasireikšti sergant šizofrenija (negatyvusis jos simptomas), maniakine depresija. Pasitaiko sergant ir kitomis ligomis, pvz., Parkinsono liga, diabetu, išemine širdies liga, taip pat piktnaudžiaujant psichoaktyviomis medžiagomis. Anhedonija siejama ir su persivalgymu, įvairaus pobūdžio rizikingu elgesiu.

Išskiriama socialinė ir fizinė anhedonija (pirmuoju atveju asmuo neturi noro leisti laiko su kitais, antruoju – malonumo neteikia fiziniai pojūčiai). Socialinė anhedonija siejama su keletu sutrikimų, kaip antai šizoidiniu asmenybės sutrikimu.Michael S. Ritsner. Anhedonia: A Comprehensive Handbook Volume II: Neuropsychiatric And Physical Disorders, 2 vol. Springer Science & Business Media, 2014, p. 207. 

Manoma, kad anhedoniją gali sukelti smegenų veiklos pakitimai, ji bandoma sieti su neuromediatoriumi dopaminu. What Is Anhedonia?. WebMD. Nuoroda tikrinta 2022-07-18.

Konkretaus anhedonijos gydymo nėra. Gydant depresiją selektyviais serotonino reabsorbcijos inhibitoriais, gali palengvėti įvairūs ligos simptomai, taip pat ir anhedonija. Kita vertus, šie medikamentai gali prislopinti emocijas, taip problemą paaštrindami. Kaip galimai veiksminga priemonė, tiriamas ketaminas.

 Išnašos 

Kategorija:Nuotaikos sutrikimai